ທ່ານ​ ໄບ​ເດັນ ເອີ້ນ​ຜົນ​ງານ​ທີ່ບໍ່​ດີ ໃນ​ການ​ເລືອກ​ຕັ້ງ​ຂັ້​ນ​ຕົ້ນ ​ຢູ່​ລັດ ໄອ​ໂອ​ວາ ວ່າ​ໜ້າ​ເປັ​ນ​ຫ່ວງ
ທ່ານ ໄບ​ເດັນ ແມ່ນ​ຜູ້​ທີ​ມີ​ແນວ​ຄິດ​ເປັນ​ກາງ ທີ່​ເອີ້ນ​ຕົນ​ເອງວ່າ ເປັນ​ຜູ້​ລົງ​ແຂ່ງ​ຂັນ​ທີ່​ເປັນ​ຕາ​ເລືອກ​ເອົາ​ທີ່​ສຸດ ເພື່ອ​ຕໍ່​ສູ້​ກັບ​ປະ​ທາ​ນາ​ທິ​ບໍ​ດີ ດໍ​ໂນ​ລ ທ​ຣຳ ໃນ​ເດືອນ​ພະ​ຈິກ.
ອະດີດຮອງປະທານາທິບໍດີ ໂຈ ໄບເດັນ ໄດ້ເອີ້ນລັດ ໄອໂອວາ ວ່າ “ໜ້າເປັນຫ່ວງ,” ແຕ່ເວົ້າວ່າທ່ານຈະບໍ່ໄປໃສ ຫຼັງຈາກຜົນການຄະແນນທີ່ບໍ່ດີ ໃນການເລືອກຕັ້ງຂັ້ນຕົ້ນຂອງພັກເດໂມແຄຣັດເມື່ອວັນຈັນທີ່ຜ່ານມາ ດ້ວຍຜົນການນັບຄະແນນທີ່ຖືກລາຍງານຈາກ 86 ເປີເຊັນຂອງເຂດຕ່າງໆນັ້ນ, ທ່ານ ໄບເດັນ ແມ່ນຢູ່ອັນດັບທີສີ່, ຕາມຫຼັງອະດີດເຈົ້າເມືອງ ຊ້າວ ເບັນ, ລັດ ອິນເດຍນາ, ທ່ານ ພີດ ບູຕີເຈຈ ແລະ ສະມາຊິກສະພາສູງຈາກລັດເວີມັອນ ທ່ານ ເບີນີ ແຊນເດີສ໌ ຜູ້ທີ່ມີຄະແນນສູສີກັນກັບທ່ານ ແລະ ສະມາຊິກສະພາສູງຈາກລັດ ແມັສຊາຈູເຊັດສ໌ ທ່ານນາງ ເອລິຊາເບັດ ວໍເຣັນ ໃນອັນດັບທີສາມ ສະມາຊິກສະພາສູງຈາກລັດ ມິນເນໂຊຕ້າ ທ່ານນາງ ເອມີ ໂຄລບູຈາ ແມ່ນຕາມຫຼັງທ່ານ ໄບເດັນ ການໂຄສະນາຫາສຽງໃນລັດ ນິວ ແຮມເຊຍ, ເຊິ່ງຈະຈັດການເລືອກຕັ້ງຂັ້ນຕົ້ນຄັ້ງທຳອິດຂອງປະເທດ ໃນອາທິດໜ້ານັ້ນ, ທ່ານ ໄບເດັນ ໄດ້ກ່າວວ່າ ທ່ານຈະບໍ່ “ເວົ້າອ້ອມຄ້ອມ” ຜົນງານທີ່ໜ້າຜິດຫວັງຂອງທ່ານໃນລັດ ໄອໂອວາ ທ່ານ ໄບເດັນ ແມ່ນຜູ້ທີມີແນວຄິດເປັນກາງ ທີ່ເອີ້ນຕົນເອງວ່າ ເປັນຜູ້ລົງແຂ່ງຂັນທີ່ເປັນຕາເລືອກເອົາທີ່ສຸດ ເພື່ອຕໍ່ສູ້ກັບປະທານາທິບໍດີ ດໍໂນລ ທຣຳ ໃນເດືອນພະຈິກ ທ່ານໄດ້ເປັນຜູ້ທີ່ນຳໜ້າໃນການຢັ່ງຫາງສຽງສ່ວນໃຫຍ່ ແມ່ນກະທັ້ງກ່ອນທີ່ທ່ານຈະປະກາດການລົງແຂ່ງຂັນຂອງທ່ານດ້ວຍ ທ່ານໄດ້ເວົ້າວ່າ “ມັນມີຄົນທີ່ເປັນຕາຢ້ານຫຼາຍຢູ່ຂ້າງນອກນັ້ນ ຜູ້ທີ່ໄດ້ສ້າງຄວາມເສື່ອມເຊຍໃຫ້ການໂຄສະນາຫາສຽງນີ້, ເຂົາເຈົ້າໄດ້ພະຍາຍາມທີ່ຈະເຮັດແນວນັ້ນ ຕັ້ງແຕ່ເວລາທີ່ຂ້າພະເຈົ້າໄດ້ເຂົ້າໃນການແຂ່ງຂັນ ຈັ່ງໃດກໍຕາມ, ຂ້າພະເຈົ້າໄດ້ຂ່າວຈາກເຂົາເຈົ້າ ຂ້າພະເຈົ້າຈະບໍ່ໄປໃສ ” ທ່ານ ໄບເດັນ, ອະດີດສະມາຊິກສະພາສູງຈາກລັດ ເດລາແວ, ບໍ່ໄດ້ປະສົບຄວາມສຳເລັດໃນການແຂ່ງຂັນເອົາຕຳແໜ່ງປະທານາທິບໍດີສອງຄັ້ງໃນປີ 1988 ແລະ 2008 ທ່ານໄດ້ຖອນຕົວອອກຈາກການແຂ່ງຂັນໃນປີ 2008 ຫຼັງຈາກມີຜົນງານທີ່ບໍ່ດີໃນການເລືອກຕັ້ງຂັ້ນຕົ້ນທີ່ລັດ ໄອໂອວາ ມີບັນດາຜູ້ແທນ 41 ທ່ານໃຫ້ເລືອກໃນລັດ ໄອໂອວາ, ແລະ ຄະແນນສຽງ 14 ເປີເຊັນແມ່ນຍັງຕ້ອງໄດ້ຖືກລາຍງານ ມັນໃຊ້ເວລາເກືອບໝົດມື້ສຳລັບພັກເດໂມແຄຣັດ ໃນລັດ ໄອໂອວາ ທີ່ຈະລາຍງານແມ່ນກະທັງຄະແນນສຽງທຸກໆຄະແນນ ຈາກການເລືອກຕັ້ງຂັ້ນຕົ້ນຂອງວັນຈັນທີ່ຜ່ານມາ ຍ້ອນສິ່ງທີ່ບັນດາເຈົ້າໜ້າທີ່ພັກເວົ້າວ່າ ເປັນຄວາມຜິດພາດໃນການໃສ່ລະຫັດ ແລະ ຄະແນນສຽງທີ່ບໍ່ແນ່ນອນຖືກລາຍງານໃນແອັບພລີເຄຊັ້ນໂທລະສັບມືຖື ໂດຍສະເພາະອັນທີ່ຖືກອອກແບບສຳລັບການນັບຄະແນນສຽງໃນທົ່ວເຂດຊົນນະບົດ